el el el el el el el el el el el el el el el el el el el el el el el el la el el el el el el el en ce ru el el el el el el el el el el el el el el el en en fr uk en ro en en en en en ca en en de fa en oc en nl ml en en de ja en fr en en zh en fr fr en en fr en fr fr en en en en el el el el el el el el el el el el el el el el el el el el el el el el el el el el el el el el el el
Η Ζάτουνα είναι οικισμός του Δήμου Γορτυνίας. Βρίσκεται τέσσερα χιλιόμετρα από τη Δημητσάνα και αποτελεί Τοπική Κοινότητα της Περιφερειακής Ενότητας Αρκαδίας, μαζί με τους οικισμούς Βλόγγος και Μάρκου. Έχει χαρακτηριστεί παραδοσιακός οικισμός.
Είναι χτισμένη πέρα από το ποτάμι Λούσιο. Αρχαίοι περιηγητές έγραφαν πως ο τόπος ήταν ιδιαίτερα απροσπέλαστος, λόγω της άγριας βλάστησης.
Την περίοδο 1879 - 1896 ο πληθυσμός της Ζάτουνας υπήρξε σταθερός ωστόσο έπειτα άρχισε να μειώνεται δραματικά με αποκορύφωμα την περίοδο 1940 - 2001.
Συνοπτικά, η αυτοδιοικητική πορεία τής Ζάτουνας έχει ως εξής:
Με το ΦΕΚ 16/1835 σχηματίζεται ο Δήμος Ζάτουνας, στον οποίο εκτός της Ζάτουνας συμπεριλαμβάνονται και τα χωριά Αράχωβα, Βλόγγος, Μάρκου, Στρούζα (Ριζοσπηλιά) και Τρεσταινά (Μελισσόπετρα).
Το 1837 προσαρτάται στον Δήμο Βουφαγίων.
Το 1840 προσαρτάται στον Δήμο Θεισόας.
Το 1899 εκλέγεται Δήμαρχος από την Ζάτουνα, ο οποίος ζητάει την απόσπαση της Ζάτουνας από το Δήμο.
Στις 14 Φεβρουαρίου 1912 αποσπάται η Ζάτουνα από τον Δήμο Βουφαγίων και γίνεται Κοινότητα.
Με το Πρόγραμμα «Καποδίστριας» προσαρτάται στον Δήμο Δημητσάνας.[3]
Με το Πρόγραμμα «Καλλικράτης», ο Δήμος Δημητσάνας γίνεται τμήμα του Δήμου Γορτυνίας.
Στάικος Σταϊκόπουλος, αγωνιστής και οπλαρχηγός του 1821, κατάφερε να εισέλθει στο Παλαμήδι το 1822 και να απελευθερώσει το Ναύπλιο, αλλά και τον Ακροκόρινθο από τους Τούρκους.
Μίμης Φωτόπουλος, ηθοποιός, γεννήθηκε στη Ζάτουνα και ήταν γιος του Νικολάου Φωτόπουλου και της Άννας Παπαδοπούλου από το Αίγιο.
Κωνσταντίνος Στεφανόπουλος, τέως Πρόεδρος της Ελληνικής Δημοκρατίας, με καταγωγή από την πλευρά του πατέρα του.[4]
Σπύρoς Τσαγκάρης, βουλευτής και ιδρυτής τoυ πρακτoρείoυ διανoμής Αθηvαϊκoύ Τύπoυ.
Μίκης Θεοδωράκης, μουσικοσυνθέτης, ο οποίος κατά τη διάρκεια της δικτατορίας διέμενε στον οικισμό, εξόριστος του καθεστώτος. Προς τιμήν του έχει δημιουργηθεί το Διεθνές Κέντρο Μίκης Θεοδωράκης «Το Μουσείον». Στεγάζεται στο παλιό δημοτικό σχολείο.[5]
↑ «Απογραφή πληθυσμού-κατοικιών, 18 Μαρτίου 2001». Ελληνική Στατιστική Αρχή.
↑ «Απογραφή Πληθυσμού-Kατοικιών 2011». Ελληνική Στατιστική Αρχή.
↑ «Ιστορία (στο zatouna.gr)». Αρχειοθετήθηκε από το πρωτότυπο στις 9 Ιουλίου 2010. Ανακτήθηκε στις 7 Δεκεμβρίου 2010.
↑ «Έφυγε από τη ζωή ο Κωστής Στεφανόπουλος». Arcadia Portal. 21 Νοεμβρίου 2016. Ανακτήθηκε στις 11 Ιανουαρίου 2020.
↑ «το Μουσείο». Αρχειοθετήθηκε από το πρωτότυπο στις 27 Φεβρουαρίου 2011. Ανακτήθηκε στις 7 Δεκεμβρίου 2010.